โอมิครอนลามเกินคาด คาดติดเชื้อสูงสุดถึงสิ้นเดือนก.พ.นี้
วิจัยกรุงศรี ชี้โอมิครอนลามเกินคาด คาดติดเชื้อสูงสุดถึงสิ้นเดือนก.พ.นี้ จากเดิมคิดว่ากลางเดือนนี้
17 ก.พ. 2565

วิจัยกรุงศรีประมาณการผู้ติดเชื้อ COVID 19 ล่าสุด (14/2/22) พบว่า รูปแบบการติดเชื้อที่เกิดขึ้นในช่วงเดือนที่ผ่านมามีความสอดคล้องกับการประมาณการครั้งก่อนหน้าในเดือนมกราคม (เส้นประสีเทา) จนถึงช่วงสัปดาห์ที่แล้วที่ผู้ติดเชื้อมีการเพิ่มขึ้นมากกว่าที่เคยคาดไว้ผลการประมาณล่าสุดชี้ว่า จุดสูงสุดของจำนวนผู้ติดเชื้อจะ 'เลื่อนออกไป' จากกลางเดือนไปเป็นปลายเดือนกุมภาพันธ์แทน โดยมีผู้ติดเชื้อสูงสุดประมาณ 17,000 คนต่อวัน


อย่างไรก็ดี อัตราการเสียชีวิตที่เกิดขึ้นจริง ต่ำกว่าที่เคยคาดการณ์ไว้ จุดสูงสุดของจำนวนผู้เสียชีวิตจะเกิดขึ้นประมาณสัปดาห์ที่ 2 ของเดือนมีนาคม ที่ 40 รายต่อวันอัตราการเสียชีวิตที่มีจำนวนน้อยกว่าที่คาดเป็นผลมาจากทั้งความรุนแรงที่น้อยกว่าของ Omicron เอง ผนวกกับอัตราการฉีดวัคซีนของไทยที่เพิ่มขึ้นอย่างต่อเนื่องทั้งหมดนี้ จะส่งผลให้การฟื้นตัวของกิจกรรมภายในประเทศเกิดขึ้นได้อย่างต่อเนื่องอย่างค่อยเป็นค่อยไปในช่วงที่เหลือของปีก่อนหน้านี้ ศูนย์วิจัยกรุงศรี คาดการระบาดไว้ 3 กรณี ได้แก่กรณีฐาน ผู้ติดเชื้อสูงสุดกลางเดือน ก.พ. จำนวน 1.1 หมื่นคน จะทำให้จีดีพีลดลง 0.6%กรณีเลวร้าย ผู้ติดเชื้อสูงสุดกลางเดือน ก.พ. จำนวน 1.6 หมื่นคน จะทำให้จีดีพีลดลง 1.4%กรณีเลวร้ายสุด ผู้ติดเชื้อสูงสุดกลางเดือน ก.พ. จำนวน 3.2 หมื่นคน จะทำให้จีดีพีลดลง 3.0%